DA betoog in JohannesburgGlynnis Breytenbach by die betoging. Foto: @Thuls11/Twitter Honderde DA-ondersteuners het Woensdag weer Johannesburg se strate ingevaar om oor werk te betoog. Deelnemers het plakkate rondgeswaai met die woorde “saam vir werk”. John Moodey, die party se leier in Gauteng, het die skare toegespreek en gesê die party sal mense bevry van armoede. “Ons kan nie ŉ toekoms hê as ons werkloos is nie, werkloosheid beroof ons van ŉ toekoms. Werkloosheid beroof ons van ons waardigheid,” het hy gesê. Moodey het bygevoeg dat die DA ná die verkiesing op 7 Mei in Gauteng aan bewind gaan wees. – SAPA